**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. február 25.-én 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Szórád Zoltán

 Tima Zoltán Ferenc

 képviselők

**Távol van**: - fő

**Tanácskozási joggal jelen van:** Novák Edit aljegyző

**Érdeklődő:** 1 fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**5/2015.( II.25.) önkormányzati határozat**

Nagyacsád Község Önkormányzatának képviselő-testülete 2015. február 25.-i ülésének napirendjét az alábbiak szerint határozza meg:

1. A pénzbeli és természetbeni támogatásokról és az ezzel kapcsolatos eljárási szabályokról szóló …/2015. (..) önkormányzati rendelet elfogadása

Előadó: polgármester

1. Víziközmű-vagyonnal kapcsolatos Gördülő Fejlesztési Terv tárgyalása

Előadó: polgármester

1. Víziközmű-vagyon vagyonértékelésének tárgyalása

Előadó: polgármester

1. Pápai Rendőrkapitányság támogatás kérése

Előadó: polgármester

1. Vegyes ügyek

Előadó: polgármester

Napirendek tárgyalása:

1.)A pénzbeli és természetbeni támogatásokról és az ezzel kapcsolatos eljárási szabályokról szóló …/2015. (..) önkormányzati rendelet elfogadása

Előadó: polgármester

Szalóky Nándor polgármester elmondja, hogy az előterjesztést mindenki megkapta. Ismerteti az előterjesztés tartalmát javasolja, hogy a 14. § és a 15.§ kerüljön módosításra. Számításokat végzett a hivatal, melynek eredménye, hogy sokan kiesnének a jogosultak köréből a 150 %-os határ figyelembe vételével. Javasolja, hogy 200 % legyen a jövedelemhatár, megbontva úgy, hogy a 150%-os jövedelemhatár alattiaknak 4.000.- Ft, a 150% és 200 % közötti részen pedig 2.500 Ft legyen a lakhatási támogatás. A temetési segélynél, születési segélynél marad a régi összeg. Megkérdezi, hogy van-e valakinek kérdése, hozzászólása?

Szórád Zoltán képviselő elmondja, hogy minden a felére csökkent a régihez képest. Régen 50 e Ft volt a születési segély, 25 e Ft a temetési segély.

Szalóky Nándor polgármester elmondja, hogy 2013-ban olyan kevés volt a finanszírozás, hogy muszáj volt meghozni ezt a döntést.

Megkérdezi, hogy van-e valakinek még kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, ellenszavazat nélkül a következő rendeletet alkotja:

**4/2015.(II.26.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzbeli és természetben nyújtott szociális és gyermekvédelmi ellátásokról és az ezzel kapcsolatos eljárási szabályokról

szóló,fenti számú rendeletét az előterjesztésben foglaltaknak megfelelően megalkotja.

**2.)Víziközmű-vagyonnal kapcsolatos Gördülő Fejlesztési Terv tárgyalása**

**Előadó: polgármester**

Szalóky Nándor polgármester elmondja, hogy a Gördülő Fejlesztési Tervet a Bakonykarszt Zrt. készítteti el. Az elkészítése kötelező. Két határozat elfogadására van szükség. A vízvezték hálózat és a szennyvíz-csatorna hálózat vonatkozásában.

Megkérdezi, hogy van-e valakinek még kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**6/2015.(II.25.) önkormányzati határozat**

Nagyacsád Község Önkormányzata Képviselő-testülete, mint a **11-05652-1-002-00-04 MEKH kóddal rendelkező** **26. sorszámú Nemesgörzsöny ivóvízellátó víziközmű-rendszer** Ellátásért Felelőse, megtárgyalta a 2016-2030. évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen Működő Részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Terveket készítse el és a Vksztv. valamint az 58/2013. (II. 27.) Korm. rendelet által megállapított véleményezés átvételét követően, a 2016-2030. évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

Felelős: polgármester

Határidő: 2015. március 31.

Szalóky Nándor polgármester kéri a szennyvíz hálózatra vonatkozó határozat elfogadását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**7/2015.(II.25.) önkormányzati határozat**

Nagyacsád Község Önkormányzata Képviselő-testülete, mint a **21-23551-1-001-00-02 MEKH kóddal rendelkező** **76. sorszámú Nagyacsád szennyvízelvezető és -tisztító víziközmű-rendszer** Ellátásért Felelőse, megtárgyalta a 2016-2030. évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen Működő Részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Terveket készítse el és a Vksztv. valamint az 58/2013. (II. 27.) Korm. rendelet által megállapított véleményezés átvételét követően, a 2016-2030. évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

Felelős: polgármester

Határidő:2015. március 31.

**3.)Víziközmű-vagyon vagyonértékelésének tárgyalása**

**Előadó: polgármester**

Szalóky Nándor polgármester elmondja, hogy a víziközmű vagyon értékelése szintén kötelező, az előterjesztést mindenki megkapta. Ismerteti az előterjesztés tartalmát. Két hete volt egy megbeszélés a Bakonykarszt Zrt-vel, ahol elmondták, hogy 3 árajánlatot kértek. A vagyonértékelési díjat lehet, hogy megelőlegezik, és a következő évi vagyonkezelési díjból levonják. A szennyvíznél az első oszlop nulla, a másik elég magas, 712.000 Ft. Bérüzemeltetésnél azért nem kértük a bérleti díjat, mert áthárították volna a lakosságra. Ezt nem akartuk, és ezért nincs bérleti díj. Már az ivóvíz hálózat is az önkormányzat tulajdona, mert átháramoltatták. Megkérdezi, hogy van-e valakinek kérdése, hozzászólása?

Szórád Zoltán képviselő megkérdezi, hogy a szennyvízben miét nem lehet 10 Ft-ot elkülöníteni? A lakosságnak nem jelentene nagy terhet.

Szalóky Nándor polgármester elmondja, hogy akkor így döntött a testület, nem akarta, hogy a lakosság fizesse meg.

Szórád Zoltán képviselő elmondja, hogy a szemétszállítás át lett terhelve a lakosságra.

Szalóky Nándor polgármester elmondja, hogy a hulladék lerakó EU-s beruházás. Nem lett a lakosságra terhelve. Minden önkormányzat vállalt önrészt. Évi 800 e Ft-ot törlesztünk. Még három évig fizeti az önkormányzat. Működési hozzájárulást is fizetünk, 200e Ft-ot. Kéri, hogy térjenek vissza a szennyvízre. Ki kell fizetni.

Szórád Zoltán képviselő elmondja, hogy akkor, ha van rá pénz.

Szalóky Nándor polgármester elmondja, hogy ha 1 hónappal ezelőtt készült volna el, akkor is el kellene készíteni. Először az ivóvízzel kapcsolatos határozatot kellene elfogadni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**8/2015.(II.25.) önkormányzati határozat**

Nagyacsád Község Önkormányzata Képviselő-testülete, mint a **11-05652-1-002-00-04 MEKH kóddal rendelkező 26. sorszámú Nemesgörzsöny ivóvízellátó víziközmű-rendszer** Ellátásért Felelőse, megtárgyalta a víziközmű-rendszer vagyonértékelésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 78.§ (1) bekezdése szerinti vagyonértékelési kötelezettség teljesítése érdekében, továbbá, hogy a 24/2013. (V.29.) NFM rendelet 2. § (1) bekezdése szerint a BAKONYKARSZT Víz- és Csatornamű Zártkörűen Működő Részvénytársaság területén egységes elvek alapján, egységes vagyonértékelés készüljön, a Képviselő-testület felhatalmazza a Polgármestert, hogy az előterjesztés mellékletét képező, a vagyonértékeléssel kapcsolatos jogokat és kötelezettségeket tartalmazó Együttműködési megállapodást az Önkormányzat nevében írja alá.

Felelős: polgármester

Határidő: 2015. március 31.

Szalóky Nándor polgármester elmondja, hogy a szennyvíz hálózattal kapcsolatban is szükséges a határozat meghozatala.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**9/2015.(II.25.) önkormányzati határozat**

Nagyacsád Község Önkormányzata Képviselő-testülete, mint a **21-23551-1-001-00-02 MEKH kóddal rendelkező 76. sorszámú Nagyacsád szennyvízelvezető és -tisztító víziközmű-rendszer** Ellátásért Felelőse, megtárgyalta a víziközmű-rendszer vagyonértékelésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 78.§ (1) bekezdése szerinti vagyonértékelési kötelezettség teljesítése érdekében, továbbá, hogy a 24/2013. (V.29.) NFM rendelet 2. § (1) bekezdése szerint a BAKONYKARSZT Víz- és Csatornamű Zártkörűen Működő Részvénytársaság területén egységes elvek alapján, egységes vagyonértékelés készüljön, a Képviselő-testület felhatalmazza a Polgármestert, hogy az előterjesztés mellékletét képező, a vagyonértékeléssel kapcsolatos jogokat és kötelezettségeket tartalmazó Együttműködési megállapodást az Önkormányzat nevében írja alá.

Felelős: polgármester

Határidő: 2015. március 31.

**4.)Pápai Rendőrkapitányság támogatás kérése**

**Előadó: polgármester**

Szalóky Nándor polgármester elmondja, hogy a Pápai Rendőrkapitányság üzemanyag támogatási kérelemmel fordult az önkormányzathoz.

Elmondja, hogy javasolja a tavalyi összeget, 50.000.- Ft-ot kapjanak az idei évben is. A rendőri jelenlét fontos, javítja a közbiztonságot.

Tima Zoltán Ferenc képviselő elmondja, hogy szorosabbra fűzné a kapcsolatot a rendőrséggel.

Szalóky Nándor polgármester megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**10/2015.(II.25.) önkormányzati határozat**

Nagyacsád község Önkormányzatának Képviselő-testülete úgy döntött, hogy a Pápai Rendőrkapitányság részére 50.000.- Ft üzemanyag támogatást nyújt, a 2015. évi költségvetés terhére.

Felelős: polgármester

Határidő: azonnal

**5.)Vegyes ügyek**

**Előadó: polgármester**

Szalóky Nándor polgármester elmondja, hogy a falunap időpontjának a július 2. van 3. hétvégéjét kellene kitűzni. Elmondja, hogy július 18.-ra gondolt.

Az időponttal mindenki egyetért.

Szalóky Nándor polgármester elmondja, hogy a búcsú időpontját is meg kellene határozni. Javasolja, hogy maradjanak a hagyományoknál, Imre nap utáni hétvégén szokott lenni. November 7.-e legyen a nagybúcsú, 14.-e a kisbúcsú.

Az időponttal a képviselő-testület egyetért.

Szalóky Nándor polgármester elmondja, hogy kérdés még a bál, de azt majd később tárgyalja.

Szalóky Nándor polgármester megkérdezi, hogy van-e még valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. február 25-i nyilvános ülést 19 óra 09 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**